title: Ayafa gropa (suterot)
text: Cenera gan milk ke Tchang Kai-chek jadiwik drikon zo war aze rape doleray exoneyen do Ferral ban in is rabandenyeyena ervolia va artowas doevikeem vajiker. Tire Tchang va diliukara va lobecafo po abdualbar numen vintesik va askira ke Kuomintang pako voltegiso dwid. Ferral me tir ayafamik ise va intyon dulap lagiwodar. Tire va intyona tegila ke ja tigisa koe xo dratceno gan artowara is volvura djunendoyer. Inafa kimiskafa bitonuca kan bat trogarn zo pimtar : « Korcafa akola dem kuranira va gruadafa gijarotiuca tir to kuranira va loruca : kot ayik va lorikafa tira soklokar. »